**Zmluva na dodanie tovaru**

**I. Zmluvné strany**

1. **Objednávateľ:**

Obchodné meno: Mesto Trnava

Sídlo: Hlavná 1, 91771 Trnava, Slovenská republika

IČO: 00313114

DIČ: 2021175728

bankové spojenie: VÚB Trnava

Číslo účtu: SK5902000000000026925212

zastúpený: JUDr. Peter Bročka, LL.M, primátor mesta

osoby oprávnenie na rokovanie

vo veciach Zmluvy: ........................

Telefón: ........................

Email: ........................

(ďalej len ako „Objednávateľ“)

1. **Dodávateľ:**

Obchodné meno: .........................

Sídlo: .........................

IČO: .........................

DIČ: .........................

IČ DPH: .........................

bankové spojenie: .........................

Číslo účtu: .........................

zastúpený: .........................

osoby oprávnenie na rokovanie

vo veciach Zmluvy: ........................

Telefón: ........................

Email: ........................

(ďalej len ako „Dodávateľ“)

**II. Predmet Zmluvy**

* 1. Všeobecné ustanovenia:
1. Názov: „**Vybudovanie kompostárne č. 2 v meste Trnava II“ – 2 časť zákazky – strojové zariadenia**
2. Druh zákazky: Dodanie tovaru
3. Opis predmetu Zmluvy:
4. Predmetom Zmluvy je dodanie a montáž technológie pre Kompostáreň č. 2, Trnava (ďalej aj ako „tovar“) v súlade s Prílohou č. 1 tejto Zmluvy „Technická špecifikácia tovaru“.
5. Pre vylúčenie pochybností platí, že Dodávateľ je povinný zabezpečiť všetky tovary, služby a práce, ktoré sú nevyhnutné a potrebné k riadnemu dodaniu tovaru, montáži tovaru, uvedení tovaru do prevádzky a zaškoleniu obsluhy Objednávateľa, aj keď nie sú vyslovene uvedené v tejto Zmluve, pričom náklady na tieto tovary, služby a práce sú zahrnuté do celkovej ceny tovaru uvedenej v odseku 4.1 tejto Zmluvy.
6. Dodávateľ prehlasuje, že sa oboznámil s kvalitatívnymi požiadavkami na tovar podľa Technickej špecifikácie tovaru (opisu predmetu zákazky Objednávateľa), ktorá tvorí Prílohu č. 1 tejto Zmluvy.
	* 1. Ponuka Dodávateľa tvorí Prílohu č. 2 tejto Zmluvy v rozsahu:
7. Technická špecifikácia tovaru
8. Cenová ponuka jednotlivých položiek tovaru vrátane montáže, uvedenia do prevádzky, zaškolenia obsluhy a súvisiacich služieb.

2.2.5 Zmluvné strany berú na vedomie, že predmet zmluvy podľa čl. II tejto Zmluvy bude Objednávateľ spolufinancovať z finančných prostriedkov Európskeho fondu regionálneho rozvoja v rámci Operačného programu Kvalita Životného prostredia 2014-2020. V rámci 56. Výzvy na predkladanie žiadostí o poskytnutie nenávratného finančného príspevku s kódom OPKZP-PO1-SC111-2019-56 Objednávateľ predložil žiadosť o nenávratný finančný príspevok na projekt s názvom „Vybudovanie kompostárne č. 2 v meste Trnava“. V prípade schválenia tejto žiadosti a podpísania zmluvy o poskytnutí nenávratného finančného príspevku pre uvedený projekt bude mať Objednávateľ uvedené spolufinancovanie predmetu zákazky zabezpečené.

**III. Zmluvné podmienky**

1. Miesto dodania:

Skládka odpadu Trnava.

1. Lehota dodania:

do siedmich mesiacov od účinnosti zmluvy.

1. Objednávateľ si vyhradzuje právo na preverenie funkcionality a prevádzkyschopnosti dodávaného tovaru s ohľadom na splnenie požiadaviek podľa Technickej špecifikácii tovaru. V prípade, že preverenie funkcionality a prevádzkyschopnosti tovaru preukáže nesplnenie požiadaviek Objednávateľa, je uvedené podstatným porušením Zmluvy a Objednávateľ je oprávnený odstúpiť od Zmluvy.
2. Služby a práce spojené s dodaním tovaru bude Dodávateľ zabezpečovať tak, že k riadnemu a včasnému splneniu predmetu Zmluvy zabezpečí potrebné množstvo kvalifikovaných a technicky spôsobilých pracovníkov a potrebných technických prostriedkov alebo zariadení a Dodávateľ bude postupovať s prihliadnutím na pokyny a inštrukcie zo strany Objednávateľa.
3. Dodávateľ sa zaväzuje a zodpovedá za to, že pri plnení tejto Zmluvy nepoužije žiadny tovar alebo materiál, o ktorom je v dobe jeho použitia známe, že je škodlivý a nevhodný na použitie.
4. Objednávateľ si vyhradzuje právo neprevziať tovar, ktorý nebude v požadovanej kvalite podľa Technickej špecifikácie tovaru a/alebo ktorý nebude po jeho montáži funkčný a prevádzkyschopný.
5. Dodávateľ vyzve na fyzické prevzatie tovaru zodpovednú osobu Objednávateľa. Objednávateľ nie je povinný prevziať tovar, ktoré vykazuje zjavné vady a nedostatky, ktorý nie je prevádzkyschopný alebo ktorý preukázateľne nespĺňa podmienky Technickej špecifikácie tovaru. V prípade zistených vád alebo nedostatkov priamo pri preberacom konaní tieto uvedie zodpovedná osoba Objednávateľa zápisom a vyzve Dodávateľa k odstráneniu vád a nedostatkov s uvedením termínu ich odstránenia.
6. Dodávateľ je povinný odovzdať tovar bez vád a nedostatkov formou Dodacieho listu. Dodací list potvrdí svojim podpisom zodpovedná osoba Objednávateľa. Dodací list bude podkladom pre fakturáciu.
7. Záručná doba na tovar je 36 mesiacov od dodania tovaru a jeho uvedenia do prevádzky. Súčasťou záruky je aj výkon odborných prehliadok dodaného a zabudovaného tovaru počas záručnej doby.
8. Dodávateľ sa zaväzuje počas záručnej doby odstrániť poruchu na tovare bez zbytočného odkladu od jej nahlásenia Objednávateľom; ak ide o zložitejšiu poruchu, ktorá je spojená najmä s výmenou určitých častí zariadenia, dodávateľ sa takú poruchu zaväzuje odstrániť do 15 dní od jej nahlásenia, ak sa zmluvné strany nedohodnú inak. Pri neodstrániteľnej poruche tovaru je povinný Dodávateľ vymeniť tovar za funkčný do 30 dní od jej nahlásenia, ak sa zmluvné strany nedohodnú inak. V prípade omeškania so splnením tejto povinnosti je Objednávateľ oprávnený požadovať od Dodávateľa a Dodávateľ je v tom prípade povinný uhradiť Objednávateľovi zmluvnú pokutu vo výške 1% z kúpnej ceny zariadenia podľa prílohy č. 2 tejto zmluvy, a to za každý, aj začatý deň omeškania so splnením povinnosti.

**IV. Zmluvná cena a platobné podmienky**

1. Celková cena tovaru:
2. Cena bez DPH: ............ EUR
3. Sadzba DPH: 20,00%
4. Cena vrátane DPH: ........... EUR
5. Špecifikácia ceny tovaru vyplýva z Ponuky Dodávateľa, ktorá tvorí Prílohu č. 2 tejto Zmluvy. Celková cena tovaru je dohodnutá ako konečná a nemenná, ktorá zahŕňa všetky náklady Dodávateľa súvisiace so splnením jeho záväzku podľa tejto Zmluvy, a to aj tie, ktoré nie sú v Zmluve explicitne uvedené ale neoddeliteľne súvisia s dodaním tovaru.
6. Dodávateľ je oprávnený zvýšiť jednotkovú cenu tovaru iba v rozsahu zvýšenej sadzby DPH. V prípade zníženia sadzby DPH je Dodávateľ povinný znížiť cenu tovaru v rozsahu takto zníženej sadzby. Dodávateľ sa zaväzuje písomne informovať Objednávateľa o takto vykonaných úpravách ceny tovaru. Pre vylúčenie pochybností platí, že v danom prípade dodatok k Zmluve nie je potrebný.
7. Platobné podmienky:
8. Dodávateľ podpisom zmluvy berie na vedomie, že predmet zmluvy je/bude spolufinancovaný zo zdrojov EÚ (Európsky fond regionálneho rozvoja) a štátneho rozpočtu a pri systéme predfinancovania si nebude uplatňovať sankcie a úroky za nedodržanie lehoty splatnosti faktúry na strane Objednávateľa, ak k omeškaniu dôjde bez jeho zavinenia.
9. Dodávateľ je oprávnený vystaviť Objednávateľovi faktúru po riadnom dodaní tovaru. Zmluvné strany sa dohodli, že Dodávateľ nevystavuje preddavkové zálohové faktúry.
10. Faktúra musí obsahovať informácie podľa § 3a ods. 1 zákona č. 513/1991 Zb. Obchodný zákonník v znení neskorších predpisov a náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov. Musí obsahovať čiastku DPH. Okrem toho musí faktúra obsahovať:
* informácie vyžadované podľa VZP,
* Dodací list tovaru,
* číslo zmluvy,
* predmet úhrady,
* centrálne číslo zmluvy ZoD,
* názov projektu „Vybudovanie kompostárne č. 2 v meste Trnava“, kód projektu v ITMS2014+ poskytne Objednávateľ Poskytovateľovi po podpise Zmluvy o poskytnutí nenávratného finančného príspevku pre realizáciu projektu po schválení žiadosti o nenávratný finančný príspevok pre tento projekt
* označenie peňažného ústavu a číslo účtu projektu, na ktorý sa má platiť, poskytne Objednávateľ Poskytovateľovi po podpise Zmluvy o poskytnutí nenávratného finančného príspevku pre realizáciu projektu po schválení žiadosti o nenávratný finančný príspevok pre tento projekt,
1. Dodávateľ je v texte faktúry povinný uviesť informáciu, že: „Fakturovaný tovar je dodaný v rámci implementácie projektu: „Vybudovanie kompostárne č. 2 v meste Trnava“, ktorý je spolufinancovaný z Európskeho fondu regionálneho rozvoja a štátneho rozpočtu v rámci Operačného programu Kvalita životného prostredia na obdobie 2014 – 2020.“ Kód projektu v ITMS2014+ poskytne Objednávateľ Poskytovateľovi po podpise Zmluvy o poskytnutí nenávratného finančného príspevku pre realizáciu projektu po schválení žiadosti o nenávratný finančný príspevok pre tento projekt.
2. Písomná faktúra sa doručuje v dvoch vyhotoveniach na adresu Objednávateľa uvedenú v záhlaví tejto Zmluvy.
3. Splatnosť faktúry je 60 dní od jej doručenia Objednávateľovi. V prípade, že faktúra nemá vecné a formálne nedostatky, Objednávateľ odošle na Riadiaci orgán pre OP KŽP 2014-2020 (ďalej len RO pre OP KŽP) Žiadosť o platbu (poskytnutie predfinancovania). Faktúra bude uhradená po schválení Žiadosti o platbu zo strany RO pre OP KŽP, pričom Objednávateľ je povinný faktúru uhradiť Zhotoviteľovi bezodkladne (najneskôr do 3 dní) od pripísania príslušnej platby na účet Objednávateľa Pre úhradu faktúry platí zmluvné dojednanie podľa bodu 4.4.1 tohto článku. V prípade omeškania Objednávateľa s úhradou faktúry za podmienok dohodnutých touto Zmluvou má Dodávateľ právo na úrok z omeškania vo výške 0,5 % z dlžnej sumy za každý aj začatý deň omeškania úhrady. Ak omeškanie Objednávateľa vznikne v súvislosti s procesom schvaľovania Žiadosti o platbu na úrovni riadiaceho orgánu príslušného operačného programu a takéto omeškanie nespôsobil Objednávateľ, tak právo podľa prvej vety Zhotoviteľovi nevzniká.

**V. Osobitné ustanovenia**

5.1 Zmluvné strany sú povinné umožniť a strpieť výkon kontroly, auditu a overenia súvisiaceho s plnením predmetu Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť pri všetkých úkonoch súvisiacich s kontrolou počas platnosti a účinnosti Zmluvy o poskytnutí nenávratného finančného príspevku. Oprávnené osoby na výkon kontroly/auditu sú najmä:

1. Poskytovateľ NFP a ním poverené osoby,
2. Útvar následnej finančnej kontroly, Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
4. Orgán auditu, jeho spolupracujúce orgány a osoby poverené na výkon kontroly/auditu,
5. Splnomocnení zástupcovia Európskej Komisie a Európskeho dvora audítorov
6. Orgán zabezpečujúci ochranu finančných záujmov EÚ,
7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

5.2 Dodávateľ je povinný pri plnení tejto Zmluvy postupovať v súlade s podmienkami 56. Výzvy na predkladanie žiadostí o poskytnutie nenávratného finančného príspevku s kódom OPKZP-PO1-SC111-2019-56, ktorú je možné nájsť na https://www.op-kzp.sk/wp-content/uploads/2019/10/56.vyzva\_U1-1. a v rámci ktorej Objednávateľ predložil žiadosť o nenávratný finančný príspevok pre projekt „Vybudovanie kompostárne č. 2 v meste Trnava“. Dodávateľ sa pri dodaní tovaru podľa tejto Zmluvy zaväzuje dodržiavať všetky relevantné podmienky uvedenej výzvy, ako aj dokumentov, príručiek a metodík, na ktoré sa táto výzva odvoláva.

**VI. Zmena zmluvy**

6.1 Túto Zmluvu je možné meniť a dopĺňať za podmienok stanovených príslušnými všeobecne záväznými právnymi predpismi len vo forme písomného a číslovaného dodatku podpísaného oboma zmluvnými stranami. Pri prípadnej zmene subdodávateľa nie je potrebné meniť Zmluvu dodatkom; postačuje včasné písomné oznámenie Dodávateľa o zmene subdodávateľa a následné písomné schválenie subdodávateľa Objednávateľom

6.2 Zmluvu možno zmeniť počas jej trvania bez nového verejného obstarávania v zmysle ustanovení § 18 zákona č.343/2015 Z. z. o verejnom obstarávaní v znení neskorších predpisov. Nakoľko dodanie tovaru je/bude spolufinancované z fondov EÚ, Objednávateľ predkladá na príslušný RO pre OP KŽP každý návrh zmeny zmluvy na kontrolu/schválenie pred jej podpisom oboma zmluvnými stranami, a to z pohľadu plynutia času predtým, ako k zmene Zmluvy fakticky dôjde. Uvedená povinnosť sa nevzťahuje na prípady, kedy dochádza k zmene identifikačných a kontaktných údajov zmluvných strán.

**VII. Platnosť a účinnosť zmluvy**

7.1 Táto Zmluva nadobúda platnosť dňom jej podpísania oboma zmluvnými stranami.

7.2 Táto Zmluva nadobúda účinnosť dňom nasledujúcim po zverejnení na webovom sídle Objednávateľa, ktorým je internetová stránka Mesta Trnava, najskôr však po splnení odkladacích podmienok:

1. dňom účinnosti zmluvy o poskytnutí NFP medzi poskytovateľom NFP a Mestom Trnava ako prijímateľom NFP na účely obstarania tovaru podľa tejto Zmluvy
2. dňom preukázateľného oznámenia výsledkov administratívnej finančnej kontroly verejného obstarávania Objednávateľovi zo strany poskytovateľa NFP, ktoré umožňujú financovanie výdavkov vzniknutých z obstarávania tovaru, ktorého výsledkom je uzavretie tejto Zmluvy a to dňom doručenia správy z kontroly Objednávateľovi ako prijímateľovi NFP,

a to splnením odkladacej podmienky poslednej v poradí.

7.3 Objednávateľ doručí oznámenie o splnení skutočností podľa bodu 7.2. (splnenie odkladacích podmienok účinnosti Zmluvy) Dodávateľovi bezodkladne, najneskôr do 3 dní po ich splnení na e-mailovú adresu kontaktnej osoby za Dodávateľa podľa čl. IX tejto zmluvy.

7.4 Zmluvné strany sa dohodli, že táto Zmluva zaniká dňom právoplatnosti rozhodnutia poskytovateľa NFP o neschválení NFP pre Objednávateľa na účely obstarania tovaru podľa tejto Zmluvy a/alebo dňom doručenia Správy z administratívnej finančnej kontroly verejného obstarávania (kontroly VO), ktorou poskytovateľ NFP neschváli predmetné VO na obstaranie tovaru podľa tejto Zmluvy. Objednávateľ oznámi zánik zmluvy Dodávateľovi spolu s preukázaním skutočnosti o zániku zmluvy bezodkladne, najneskôr do 3 dní od nastúpenia dôvodu zániku tejto Zmluvy na e-mailovú adresu osoby kontaktnej osoby za Dodávateľa podľa čl. IX tejto Zmluvy.

**VIII. Spôsob ukončenia Zmluvy**

* 1. Túto Zmluvu možno ukončiť pred uplynutím doby trvania Zmluvy:
1. písomnou dohodou oboch zmluvných strán,
2. odstúpením Objednávateľa od Zmluvy z dôvodu podstatného porušenia Zmluvy, pričom odstúpenie je účinné dňom doručenia písomného vyhotovenia odstúpenia Dodávateľovi.
	1. Za podstatné porušenie Zmluvy možno považovať iba skutkové prípady, ktoré sú za podstatné porušenie zmluvných povinností označené a uvedené v tejto Zmluve. Porušenie všetkých zmluvných povinností, ktoré nie sú označené ako podstatné porušenie Zmluvy sa považuje za menej závažné porušenie Zmluvy, pri ktorých je možné odstúpiť od Zmluvy iba v prípade márneho uplynutia primeranej lehoty určenej Dodávateľovi zo strany Objednávateľa za účelom dosiahnutia nápravy pri plnení Zmluvy.
	2. Pri ukončení zmluvného vzťahu si zmluvné strany vzájomne vysporiadajú svoje záväzky ku dňu ukončenia Zmluvy, najneskôr do 30 dní od ukončenia platnosti Zmluvy.

**IX. Kontaktné údaje**

* 1. Kontaktné údaje o zodpovednej osobe za Objednávateľa:

meno a priezvisko: ........

tel.: ...........

mobil: ..........

e-mail: ..........

* 1. Kontaktné údaje o zodpovednej osobe za Dodávateľa:

meno a priezvisko: ........

tel.: ...........

mobil: ..........

e-mail: ..........

* 1. V prípade akejkoľvek zmeny údajov uvedených v tomto článku Zmluvy sa príslušná zmluvná strana zaväzuje bezodkladne informovať písomne druhú zmluvnú stranu, pričom zmena je pre strany účinná dňom doručenia písomného oznámenia o zmene takéhoto kontaktného údaju.

**X. Záverečné ustanovenia**

* 1. Vzťahy Zmluvných strán súvisiace s touto Zmluvou a v tejto Zmluve bližšie neupravené, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalších všeobecne záväzných právnych predpisov a podmienkami realizovaného verejného obstarávania. Ak niektoré otázky nemožno riešiť podľa týchto predpisov, posúdia sa v súlade s obsahom podmienok realizovaného verejného obstarávania.
	2. Ak sú niektoré ustanovenia tejto Zmluvy neúčinné alebo ak svoju účinnosť stratia, nebude tým dotknutá právna účinnosť ostatného obsahu tejto Zmluvy. Predmetné ustanovenie sa nahradí platným ustanovením, ktoré sa čo najviac blíži účelu, sledovanému zmluvnými stranami.
	3. Táto Zmluva vrátane jej príloh predstavuje úplnú dohodu zmluvných strán o jej predmete. Vedľajšie dohody k tejto Zmluve neexistujú.
	4. Táto Zmluva je vyhotovená v štyroch identických rovnopisoch, z ktorých Objednávateľ dostane tri vyhotovenia a Dodávateľ jedno vyhotovenie.
	5. Zmluvné strany vyhlasujú, že ich vôľa vyjadrená v tejto Zmluve je slobodná a vážna, túto Zmluvu neuzatvárajú v tiesni, za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto Zmluvou zmluvné strany vyjadrujú svojimi podpismi tejto Zmluvy.
	6. Neoddeliteľnou súčasťou tejto Zmluvy sú:

Príloha č. 1 – Technická špecifikácia tovaru

Príloha č. 2 – Krycí list a Ponuka Dodávateľa

Príloha č. 3 – Zoznam subdodávateľov

* 1. Zmluva bola zverejnená dňa .....................

V Trnave, dňa ........................ V ....................., dňa ........................

Za Objednávateľa Za Dodávateľa

–––––––––––––––––– ––––––––––––––––––––

JUDr. Peter Bročka, LL.M. meno, priezvisko, pečiatka

primátor funkcia